Այս ծրագրի հիմնվում է գյուղատնտեսության, գյուղական զարգացման, արոտավայրերի և անասնապահության կառավարման, ինչպես նաև համայնքների մասնակցային զարգացման ոլորտներում Համաշխարհային Բանկի փորձի և ունեցած հաջողությունների վրա` այդպիսով օգնելով Հայաստանին հաղթահարել այդ կարևորագույն մարտահրավերներնը, ինչպես նաև աջակցել ֆինանսական ներդրումների տրամադրման միջոցով: Այս փորձը կներառվի և կկիրառվի ծրագրում, ինչը հնարավորություն կընձեռի` Հայաստանում բնական պաշարների կառավարման, մարդու և կենդանիների առողջության, ինչպես նաև սննդամթերքի անվտանգության մասով ներդնել ռազմավարական մոտեցում: Սա ներառում է արոտավայրերի և անասունների կառավարման ոլորտում ձեռքբերված փորձը, ինչպես այլ երկրներում, այնպես էլ Հայաստանում Համաշխարհային Բանկի կողմից իրականացված նախկին և ներկայիս ծրագրերի նվաճումներն ու ծրագրերից քաղված դասերը: Այս իմաստով հարկ է նշել «Գյուղական ձեռնարկությունների և փոքրածավալ առևտրային գյուղատնտեսության զարգացման» (ԳՓՁԱԳԶ) ծրագիրը, որի շրջանակներում ներդրվեցին համայնքների մասնակցային զարգացման և մրցակցային դրամաշնորհների հաջողված ընթացակարգեր, որոնք երկուսն էլ լայնորեն կիրառելի են նաև այս ծրագրում: Բացի այդ, մեծ է Բանկի դերը արդյունավետ խորհրդատվական համակարգի կայացման հարցում, որը ներկաիս ծրագրի շրջանակներում օգտագործվում է անասնապահության ոլորտին վերաբերող խնդիրների շուրջ խորհրդատվական ծառայություններ մատուցող կառույց: Ներկայումս, Հայաստանում Սոցիալական ներդրումների հիմնադրամի ֆինանսական միջոցներն ուղղվել են ամենաաղքատ գյուղական համայնքներում սոցիալական ենթակառուցվածքներում առկա բացերի լրացմանը բացերը: Նաև, որոշակի հաջողություններ են գրանցվել համայնքների կողմից փոքր ծրագրերի ընտրության կարողությունների հզորացման հարցում: Բնական ռեսուրսների կառավարման և աղքատության նվազեցման ծրագիրը (NRMRP), որն ավարտվել է 2009թ.-ին, արժեքավոր փորձ ձեռք բերեց համայնքների կողմից արոտավայրերի և բնական ռեսուրսների կառավարման ոլորտում, ինչը նույնպես լիովին կիրառելի է այս ծրագրում: Բացի այդ, ծրագրի համար հիմք հանդիսացավ նաև «Թռչնագրիպի Հակազդման» ծրագրի փորձը, որի արդյունքում հզորացվել են անասնաբուժական ծառայությունների կարողությունները թռչնագրիպի և կենդանիների այլ հիվանդություններ դիտարկման և վերահսկման տեսանկյունից: